P O N U D I T E L J I

 Domovi zdravlja

 Ustanove za zdravstvenu skrb

 Privatne prakse

Poštovani,

obavještavamo Vas da je Hrvatski zavod za zdravstveno osiguranje (u daljnjem tekstu: Zavod) dana 18. siječnja 2024. godine raspisao Natječaj za sklapanje ugovora o provođenju primarne zdravstvene zaštite iz obveznog zdravstvenog osiguranja za potrebe popune Mreže javne zdravstvene službe (u daljnjem tekstu: Natječaj) u djelatnosti zdravstvene zaštite predškolske djece za područje Sisačko-moslavačke županije.

.

**UPUTE ZA POPUNJAVANJE PONUDBENE DOKUMENTACIJE**

**Valjanom ponudom na Natječaj smatrat će se ponuda koja je dostavljena Zavodu u papirnatom obliku zajedno sa svim propisanim prilozima, a koje možete preuzeti s web stranice Zavoda. Razmatrat će se samo ponude zaprimljene do dana naznačenog u Natječaju uz ispravno popunjenu ponudbenu dokumentaciju.**

Ponudbena dokumentacija za ugovaranje zdravstvene zaštite u djelatnosti zaštite predškolske djece sastoji se od:

1. osnovne podloge
2. podloge za dodatne mogućnosti (posebni programi/preventivni programi, skupna praksa, 5\*)

**Ponude za dodatne mogućnosti mogu podnijeti zdravstvene ustanove i privatni zdravstveni radnici.**

*Podloge pod I. i II. možete naći ovdje.*

a) osnovna podloga Dr\_med\_24.doc

b) dodatne mogućnosti PED\_dod.mogucnosti.doc

 Izjava o sudjelovanju u peer grupi.doc

1. **OSNOVNA PODLOGA**

 **Djelatnost: zdravstvena zaštita predškolske djece**

Obvezne podatke potrebno je upisati u za to predviđene rubrike i priložiti sve navedene priloge.

 Kako s 20. siječnjem 2024. godine na snagu stupa novi Pravilnik o načinu izbora doktora primarne zdravstvene zaštite, nova tiskanica Izjave o izboru/promjeni izabranog doktora nalazit će se od 20. siječnja 2024. godine na mrežnoj stranici Zavoda u rubrici „Tiskanice“. U skladu s navedenim za svaki izbor doktora primarne zdravstvene zaštite koji se provodi od 20. siječnja 2024. godine treba koristiti novu tiskanicu Izjave o izboru/promjeni izabranog doktora.

Do 19. siječnja 2024. godine u primjeni je tiskanica utvrđena Pravilnikom o načinu izbora doktora primarne zdravstvene zaštite ("Narodne novine", broj 147/14., 41/15. – ispravak i 129/17.).

 Navedeni prilog potrebno je dostaviti u 3 primjerka. Jedan primjerak izjave uvezuje se uz ponudu, dok se druga dva ne uvezuju.

1. **PODLOGA ZA DODATNE MOGUĆNOSTI**

**Djelatnost: zdravstvena zaštita predškolske djece**

OPREMA*:* podatke o dijagnostičkoj opremi koju koristi ordinacija (npr. UZV, dermatoskop i sl.) potrebno je navesti u za to previđena polja na dnu podloge. Podaci se ne odnose na opremu koja je kao obvezna utvrđena Pravilnikom o minimalnim uvjetima u pogledu prostora, radnika i medicinsko-tehničke opreme.

SUDJELOVANJE U RADU PEER GRUPE: vrednuje se kao pokazatelj kvalitete rada (QI) te ga je moguće, putem utvrđene Izjave, prijaviti Zavodu.

Peer grupa je grupa istovrsnih stručnjaka koja se sastaje dogovorenom dinamikom i ravnopravno raspravlja o pitanjima iz sadržaja svoga rada. U grupi sudjeluje najmanje 3 ravnopravna sudionika (poželjno 5-6) koji se sastaju 1 puta mjesečno/10 puta godišnje o čemu vode pisane zapisnike.

1. *Ponuda za posebne programe/preventivne programe:*

 zdravstvena zaštita predškolske djece evidentira ponudu za posebne programe/preventivne programe s DA/NE. Ukoliko se nudi provođenje preventivnog/posebnog programa treba navesti o kojem se programu radi (npr. praćenje rasta i razvoja djeteta, prehrana i praćenje i regulacija tjelesne težine u trudnoći i sl.).

Po obavljenom programu treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu. Izvješće ostaje u ordinaciji za potrebe kontrole Zavoda.

1. *Ponuda za skupnu praksu*

Ponuda za skupnu praksu evidentira se u ponudi s DA/NE. U slučaju pozitivne ponude za obavljanje skupne prakse potrebno je navesti timove (ime, prezime, šifra doktora, adresa ordinacije, djelatnost) koji sudjeluju u skupnoj praksi. Također je potrebno priložiti i interni ugovor između članova skupne prakse iz kojeg je vidljivo da su svi članovi svojim potpisom suglasni sa sudjelovanjem u skupnoj praksi.

1. *5\* (pet zvjezdica)*

1\* sudjelovanje u e-zdravstvu evidentira se u ponudi s DA/NE (podrazumijeva korištenje funkcija e-upućivanja, e-naručivanja i svim ostalih e-funkcija koje će uvoditi Zavod)

2\* naručivanje na preglede u ordinaciji evidentira se s DA/NE (podrazumijeva postojanje sustava naručivanja pacijenata u određeni termin odnosno sustava planiranja i trijaže prihvata pacijenata)

3\* uzimanje i dostava uzoraka za mikrobiološku dijagnostiku evidentira se s DA/NE

4\* savjetovalište (podrazumijeva rad s grupom barem 1x mjesečno odnosno 10 x godišnje). Po obavljenom savjetovanju treba sačiniti informatičko izvješće koje treba sadržavati popis osiguranih osoba s MBO te s evidentiranim datumom sudjelovanja za svaku osiguranu osobu u grupi. Izvješće ostaje u ordinaciji za potrebe kontrole Zavoda.

Za valjanu ponudu potrebno je zaokružiti DA/NE te u slučaju pozitivne ponude treba definirati/ navesti sadržaj savjetovališta specifičnog za pojedinu djelatnost (npr. grupa za potporu dojenju, savjetovalište za određene skupine bolesnika i sl.)

5\* osiguranje dostupnosti za telefonske konzultacije evidentira se s DA/NE bez navođenja termina (podrazumijeva osiguranje telefonskog/mob/internetskog kontakta s roditeljem prema prethodnom dogovoru s liječnikom u slučaju potrebe praćenja akutnog bolesnika).

Ponuda za provođenje primarne zdravstvene zaštite, uz tražene priloge podnosi se nadležnim regionalnim uredima/područnim službama prema području za koje podnose ponudu.